# e-harz
## Brezhoneg
### Etimologiezh

    Araogenn gevrennek savet diwar an araogenn e hag an anv-kadarn harz.

### Araogenn

| Gour | Furm |
| U1 | e-harz din |
| U2 | e-harz dit |
| U3g | e-harz dezhañ |
| U3b | e-harz dezhi |
| L1 | e-harz deomp, e-harz dimp |
| L2 | e-harz deoc'h |
| L3 | e-harz dezho, e-harz dezhe |
| D | e-harz deor |
| Gour | Furm |
| U1 | em harz |
| U2 | ez harz |
| U3g | en e harz |
| U3b | en he harz |
| L1 | en hon harz |
| L2 | en ho harz |
| L3 | en o harz |
| D | en harz |
e-harz /eˈhars/
* E-kichen.
** Bodet eo an dud e-harz ar c'hleuz, eus tu ar vereuri. — (Brogarour, Onenn, Gwengamp, 1936, p. 25.)
* E traoñ, ouzh troad.
** Ar vourc'hadennig-mañ, skoachet ken brav war ribl ar Stêr Aon, e-harz ur roz uhel ha koadet, uheloc'h eget beg lemm tour he ilizig peuznevez, a raed enni, a-raok ma teuas an hentoù-houarn dre amañ, an darn vrasañ eus kenwerzh an tolead. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 11.)
** Pa zihunas abred en deiz war-lerc'h, koulskoude, kentañ a welas e oa ur bern pakadoù bihan e-harz e wele. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 208.)
** E-harz ar skluz an dour a verv hag a eonenn ouzh ar c'herreg ; ... — (Jakez Riou, Geotenn ar Werc'hez ha danevelloù all, Al Liamm, 1957, p. 22.)
** E-harz an aoter ez eus ur beleg gwisket e du e-giz evit lavarout oferenn an Anaon. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 22.)
** ... pa wel e zivskouarn e laosk ur skrijadenn hag e kouezh e-harz treid e vestr o skuilhañ daeloù puilh. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 43.)
** Gwenn, e-harz ar Menez Mouk. — (Kristian Brisson, Gwenn, e-harz ar Menez Mouk, Hor yezh, 1995.)
** Stagan a reas eta Dienez ouz eur bod a-hed e vrid, hag hen a azeas e-harz ar weenn dero, da zibri eun tamm bara ha da zonjal er pez an nevoa d'ober. — (Erwan ar Moal, Pipi Gonto, Kemper, 1925, p. 5.)
** En traoñ, e-harz mogerioù serzh ar manati, war skourr ur wezenn-ber, e kendalc'h an nozkaner, un eostig, gant e serenadenn. — (Youenn Drezen, Sizhun ar Breur Arturo, Al Liamm, 1971, p. 13.)
* E-harz treid un den pe un dra (gwezenn, menez, moger)
** En tu kleiz, ‘harz e dreid, ar stêr a zo skedus ha moredet. — (Jakez Riou, Geotenn ar Werc'hez ha danevelloù all, Al Liamm, 1957, p. 23.)
** Ar jardin garrezek a oa moredet, e-harz treid ar c'hloareg yaouank, hag hi sioul meurbet, etre peder renkennad reizh pileroù mein ar c'hloastr. — (Youenn Drezen, Sizhun ar Breur Arturo, Al Liamm, 1971, p. 28.)
** E-harz da dreid me 'azezo d'az selaou o komz hag o kanañ. — (Anjela Duval, Pa dec’h an Awen, 1965, e-barzh Oberenn glok, 2000, p. 292.)
** Bizañ mat ha skeiñ eeun a reas, rak terriñ a reas e benn ouzh Glaoda, a gouezhas diwar ar c'hleuz, marv-mik, e-harz treid e vreur ha Yann Bostek. — (Lan Inizan, Emgann Kergidu 1, Brest, 1877, eil emb. Al Liamm 1977, p. 219.)
** Hemañ a oa e-harz e dreid, staget e-giz eur penn-yer da lakaat ouz ar ber. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 37.)

#### Troidigezhioù

* galleg : près de, auprès de
* saozneg : close to , by , near
* galleg : au bas de , au pied de
* saozneg : at the foot of

### Gwelet ivez

* Araogennoù brezhonek, stag